Astma-Allergi Forbundet skriver, at hvis du f.eks. har allergi over for hund, har du normalt også allergi over for alle hunderacer. Det samme gælder for andre pelsdyr. De mener desuden, at der desværre ikke findes allergi-sikre pelsdyr. Der har været talt og skrevet meget om f.eks. den hårløse hund, men den er der også mange allergikere, som ikke kan tåle. Sådan én producerer både hudskæl, spyt, blod, urin og afføring, og derfor kan den give allergi. Det er dog lykkedes for jeres søn at bo sammen med en hund, og det er dejligt. Måske er han vokset fra sin allergi, og det er så årsagen til, at det kan lade sig gøre. Under alle omstændigheder er det da dejligt, for at have en hund giver mange glæder – og en del arbejde.